એક તરફ હાર્દિક પટેલ પાટીદારોને અનામ, ખેડૂતોની દેવા માફી અને પાટીદારો સામેના રાજદ્રોહ સહિતના કેસો પાછા ખેંચવાની માંગ સાથે આમરણાંત ઉપવાસ આંદોલન કરી રહ્યો છે અને બીજી તરફ પેટ્રોલ-ડીઝલના સતત વધતા ભાવોથી લોકોમાં રોષ વધી રહ્યો છે, આ ઉપરાંત જીએસટીને કારણે નાના ઉદ્યોગોને મરણતોલ ફટકો વાગ્યો છે, ત્યારે વેપારીવર્ગ પણ નારાજ છે, સાથે જ બેરોજગારીની સમસ્યા પણ લોકોને કનડી રહી છે, ત્યારે આ બધી સમસ્યાઓ વચ્ચે આગામી લોકસભાની ચૂંટણીની વેતરણી પાર કરવી ભાજપ માટે એક પડકાર બની રહેશે, તેમાં કોઈ શંકાને સ્થાન નથી.